Á síðasta ári samþykkti Alþingi uppfærð lög um fiskeldi . Í þeim lögum framseldi Alþingi illu heilli veigamiklar ákvarðanir um fyrirkomulag sjókvíaeldis til landbúnaðar - og sjávarútvegsráðherra sem átti að útfæra nánar í reglugerð . Í núgildandi reglugerð um fiskeldi er kveðið á um lágmarksfjarlægð sjókvíaeldis frá ósum laxveiðiáa . Þar er lagt bann við sjókvíaeldi innan 5 km frá laxveiðiá þar sem að jafnaði veiðast fleiri en 100 laxar og innan 15 km ef veiðin er meiri en 500 laxar . Í fyrirliggjandi drögum að nýrri reglugerð frá atvinnuvegaráðuneytinu er lagt til að fella þessi fjarlægðarmörk niður og þar með megi staðsetja sjókvíaeldi allt upp undir ósa laxveiðiáa til dæmis í Ísafjarðardjúpi og Eyjafirði með tilheyrandi stórhættu fyrir villta stofna laxfiska . Sjávarútvegsráðherra segist ekki vera að draga úr vernd villtra laxastofna með nýrri reglugerð um fiskeldi . Hann segist þó skilja áhyggjur náttúruverndarsamtaka og hagsmunaaðila , og ætlar að kynna sér vel umsagnir þeirra . Samkvæmt nýrri reglugerð um fiskeldi sem sjávarútvegsráðherra birti til umsagnar um miðjan desember er lagt til að bann við sjókvíaeldi í ákveðinni fjarlægð frá laxveiðiám verði fellt úr gildi . Frestur til að skila umsögnum um reglugerðina rann út á föstudaginn . Alls bárust 39 umsagnir . Margar þeirra eru neikvæðar , og þá sérstaklega um þann þátt að fella eigi brott ákvæðið um fjarlægðarmörkin . Náttúruverndarsamtök og hagsmunaaðilar hafa áhyggjur af því að breytingin geti aukið hættuna á því að villtur lax fái lús , og að hann smitist af hvers kyns sjúkdómum þegar hann syndir nærri kvíunum . Mörg náttúruverndarsamtök og hagsmunaaðilar mótmæla harðlega áformum sjávarútvegsráðherra um að fella úr gildi bann við sjókvíaeldi í ákveðinni fjarlægð frá laxveiðiám . Alls bárust 39 umsagnir um reglugerð ráðherra . Samkvæmt nýrri reglugerð um fiskeldi sem Kristján Þór Júlíusson sjávarútvegsráðherra birti til umsagnar um miðjan desember er lagt til að bann við sjókvíaeldi í ákveðinni fjarlægð frá laxveiðiám verði fellt úr gildi . Kristján Þór og Ragnar Jóhannsson , sviðsstjóri fiskeldis hjá Hafrannsóknastofnun hafa báðir sagt að með þessu sé ekki verið að slaka á reglum .